LATVIJAS INOVATĪVO BIZNESA IDEJU KONKURSA
**"IDEJU KAUSS 2020"**
NOLIKUMS

1. **Vispārējie noteikumi**
	1. **Nolikuma izmantošana**

Šis nolikums tiek izmantots Latvijas inovatīvo biznesa ideju konkursa „Ideju kauss 2020” – (tālāk tekstā – Konkurss) rīkošanai. Nolikums ir pieejams visām ieinteresētajām personām, kas pretendē uz dalību minētajā Konkursā. Nolikums ir publicēts Konkursa oficiālajā tīmekļa vietnē [www.idejukauss.lv](http://www.idejukauss.lv).

* 1. **Nolikumā izmantotie jēdzieni**
		1. **Stratēģiskie partneri** – finansiālie Konkursa atbalstītāji, kuri iesaistās konkursa organizēšanā (piemēram, piedalās ideju vērtēšanā, sniedz individuālas konsultācijas ideju autoriem, piedalās ar prezentācijām mācību semināros u.c.) un ar ieguldījumu konkursa balvu fondā ne mazāku kā 2 500 EUR un piedalās Konkursa žūrijā.
		2. **Kompetences partneri** – Konkursa atbalstītāji ar iestādes, uzņēmuma vai organizācijas speciālistu zināšanām un profesionālo pieredzi (lektori, eksperti, mentori, žūrijas dalībnieki u.c.).
		3. **Informatīvie atbalstītāji** – nodrošina Konkursa norises informatīvo atspoguļojumu plašsaziņas līdzekļos.
		4. **Atbalstītāji** – sponsori, kas veicina Konkursa norisi ar ieguldījumu balvu fondā līdz 2 000 EUR.
		5. **Vērtēšanas komisija –** ekspertu grupa, kas vērtē dalībnieku Konkursa 1. un 2. kārtā iesniegtos darbus.
		6. **Žūrijas komisija** – ekspertu grupa, kas vērtē 12 Konkursa labākās biznesa ideju prezentācijas.
1. **Konkursa organizators un partneri**
	1. **Organizators:**

Latvijas Investīciju un attīstības aģentūra ERAF projekta “Inovāciju motivācijas programma” (ID Nr. 1.2.2.2/16/I/001) ietvaros.

* 1. **Informatīvie partneri:** Labs of Latvia
1. **Konkursa mērķi, uzdevumi un mērķauditorija**
	1. **Konkursa mērķis** ir veicināt inovatīvu uzņēmējdarbību, jaunu komandu un uzņēmumu veidošanos, sniegt nepieciešamās prasmes ideju autoriem, attīstot un pilnveidojot savas biznesa idejas, lai spētu piesaistīt finansējumu un sasniegt sekmīgu biznesa idejas realizāciju.
	2. **Konkursa uzdevumi:**
		1. sekmēt inovatīvas uzņēmējdarbības attīstību Latvijā,
		2. sekmēt uzņēmējdarbību kā jauniešu karjeras izvēli,
		3. sekmēt jaunizveidoto inovatīvo uzņēmumu īpatsvara pieaugumu,
		4. pievērst sabiedrības uzmanību inovācijai kā procesam un veiksmes atslēgai ne tikai uzņēmējdarbībā, bet arī sadzīvē,
		5. sagatavot vai rosināt jaunas idejas to tālākai attīstīšanai LIAA Reģionālajos biznesa inkubatoros,
		6. ilgtermiņā paaugstināt riska kapitāla investīciju apjomu mazo un vidējo uzņēmumu attīstībai uzņēmējdarbības sākuma vai attīstības fāzē.
	3. **Mērķauditorija (tiešie ieguvēji):**

Latvijas iedzīvotāji no 18 gadu vecuma, kuri vēlas izveidot savus uzņēmumus, kuru pamatā ir inovatīvas biznesa idejas.

* 1. **Netiešie ieguvēji**

Sabiedrība kopumā, privātie uzņēmēji, privātie investori, riska kapitāla fondu pārvaldes uzņēmumi, pašvaldības. Konkursa gaitā tiek veicināta sabiedrības izpratne par inovāciju un uzņēmējdarbību kā ekonomiskās attīstības pamatnosacījumu.

1. **Konkursa norises laiks**

**2020. gada 6. augusts** – Konkursa 1. kārtas atklāšanas pasākums.

**2020. gada 6. septembris plkst. 23.59**– termiņš Konkursa 1. kārtas darbu (biznesa idejas pieteikuma) iesniegšanai.

**2020. gada 09.-17. septembris** – Konkursa 1. kārtā iesniegto darbu (biznesa ideju pieteikumu) izvērtēšana.

**2020. gada 21. septembris** – Konkursa 1. kārtas rezultātu paziņošana.

**2020. gada 26. septembris** – Vebinārs\* par Mārketingu

**2020. gada 3. oktobris** – Vebinārs\* par Satura mārketingu

**2020. gada 10. oktobris** – Vebinārs\* par Finanšu plānošanu

**2020. gada 17. oktobris** – Vebinārs\* par Biznesa finansēm

**2020. gada 24. oktobris** – Vebinārs\* par *Lean canvas* un biznesa ideju validāciju

**2020. gada 31. oktobris** – Vebinārs\* par Prezentācijas prasmēm

**2020. gada 10. novembris plkst. 23.59** – termiņš Konkursa 2. kārtas darbu (biznesa idejas prezentācijas) iesniegšanai

**2020. gada 12.-14. novembris** – Konkursa 2. kārtas dalībnieku klātienes prezentācijas vērtēšanas komisijai un to vērtēšana.

**2020. gada 20.-21. novembris** – izglītojošs klātienes seminārs 12 Konkursa labāko biznesa ideju komandām „Uzstāšanās un prezentēšanas prasmes”.

**2020. gada 27. novembris** – 12 Konkursa labāko biznesa ideju prezentācijas Žūrijas komisijai.

**2020. gada 10.-11. decembris** – Konkursa Noslēguma pasākums, uzvarētāju apbalvošana.

Norādīto pasākumu un citu pasākumu konkrēti norises laiki un vietas tiks nosūtīti uz dalībnieku norādītajiem e-pastiem.

\*Vebināru iespējams apmeklēt klātienē, iepriekš par to informējot Konkursa Organizatoru, rakstot uz e-pastu: idejukauss@liaa.gov.lv ne vēlāk kā 24 stundas pirms vebināra norises. Vietu skaits ierobežots. Vebināru klātienes apmeklētāju grupa tiks komplektēta pieteikumu saņemšanas secībā.

1. **Dalība konkursā**
	1. **Dalībnieki**
		1. Dalību konkursā var pieteikt jebkurš Latvijas iedzīvotājs vai personu grupa no 18 gadu vecuma (ne vairāk kā 4 cilvēki komandā) ar skaidri definētu ideju par inovatīvas uzņēmējdarbības attīstību.
		2. Konkursā nevar piedalīties:
			1. juridiskas personas;
			2. ideju autori, kuru idejas nav oriģinālas un tās ir iepriekš īstenotas Latvijā.
		3. Konkursā nevar piedalīties konkursa Organizatora, Stratēģisko, Kompetences un Informatīvo partneru darbinieki.
	2. **Dalībnieku tiesības:**
		1. vērsties pie Organizatora, lai tas izskaidrotu Konkursa Nolikumu;
		2. Iesniegt pieteikumu dalībai Konkursā nosūtot to uz Organizatora e-pasta adresi idejukauss@liaa.gov.lv;
		3. laikā no 2020. gada 02. līdz 27. novembrim vērsties LIAA Reģionālajos biznesa inkubatoros\*, lai saņemtu konsultācijas, gatavojoties 2. kārtas un fināla prezentācijām;
		4. izmantot Konkursa logotipu „Ideju kauss 2020", lai to ievietotu savā tīmekļa vietnē un izmantotu reklāmas kampaņās, ja biznesa ideja iekļuvusi Konkursa 2. kārtā;
		5. piedalīties vebināros tiešsaistē vai klātienē, ja biznesa ideja iekļuvusi Konkursa 2. kārtā;
		6. apmeklēt Konkursa noslēguma pasākumu un saņemt diplomu atbilstoši sasniegtajiem rezultātiem, ja biznesa ideja iekļuvusi Konkursa finālā;
		7. saņemt balvu, ja Žūrijas komisija ir atzinusi dalībnieku par Konkursa uzvarētāju.

\* Izņemot LIAA Radošo industriju inkubatoru Rīgā, Elizabetes ielā 45/47.

* 1. **Dalībnieku pienākumi:**
		1. iepazīties ar prasībām Konkursa dalībniekam un procedūrām, kas izklāstītas Konkursa nolikumā un ievērot tās;
		2. noteiktajā termiņā iesniegt pieteikumu un citu informāciju, kas noformēti atbilstoši Konkursa nolikuma prasībām;
		3. apmeklēt vebinārus, pilnveidot savu biznesa ideju;
		4. patstāvīgi un regulāri sekot līdzi informācijai Konkursa oficiālajā interneta vietnē [www.idejukauss.lv](http://www.idejukauss.lv) un konkursa sociālo tīklu lapā Facebook <https://www.facebook.com/Idejukauss2020>.
	2. **Dalībnieku atbildība**

Konkursa dalībnieki ir atbildīgi par:

* + 1. Pieteikumā iesniegtās informācijas patiesumu;
		2. Konkursa nolikuma nosacījumu un procedūru ievērošanu.
1. **Vērtēšanas komisija**
	1. Dalībnieku iesniegtos darbus vērtē Konkursa vērtēšanas komisija. Vērtēšanas komisijas sastāvā tiek iekļauti neatkarīgi eksperti, kas strādā uzņēmējdarbības, inovāciju, tehnoloģiju pārneses, riska kapitāla piesaistes, jauno tehnoloģisko vai inovatīvo uzņēmumu inkubācijas jomā. Vērtēšanas komisijas sastāvu apstiprina Organizators.
	2. Dalībnieku iesniegtie darbi tiek vērtēti saskaņā ar Konkursa nolikumā apstiprinātajiem 1. un 2. kārtas vērtēšanas kritērijiem.
	3. Vērtēšanas komisijas darbs notiek divās kārtās:
		1. Konkursa 1. kārtā iesniegto darbu (biznesa ideju aprakstu) vērtēšana **no** **2020. gada 09. līdz 17. septembrim;**
		2. Konkursa 2. kārtā iesniegto darbu (biznesa ideju prezentāciju) vērtēšana **no 2020. gada 12. līdz 14. novembrim** (klātienes prezentācijas no 12. līdz 14. novembrim)**.**
2. **Žūrijas komisija**
	1. Žūrijas komisija vērtē 12 Konkursa labāko biznesa ideju prezentācijas **2020. gada 27. novembrī.**
	2. 12 Konkursa labāko biznesa ideju prezentācijas vērtē Konkursa žūrijas komisija 8 – 10 cilvēku sastāvā. Žūrijas komisijas sastāvā tiek iekļauti neatkarīgi eksperti, kas strādā inovāciju, tehnoloģiju pārneses, riska kapitāla piesaistes, jauno tehnoloģisko vai inovatīvo uzņēmumu inkubācijas jomā. Žūrijas komisijas sastāvu apstiprina Organizators.
	3. Katrs žūrijas komisijas loceklis dalībnieku prezentācijas vērtē, piešķirot dalībniekiem punktus (vietas) vērtējuma skalā no 1 līdz 12 kur 1 punkts (1.vieta) – biznesa prezentācijai, kas saņēmusi visaugstāko novērtējumu, bet 12 – biznesa prezentācijai, kas saņēmusi viszemāko novērtējumu. Žūrijas komisija vērtējumu iegūst, summējot katrai biznesa prezentācijai piešķirtos punktus (vietas).
	4. Par uzvarētāju jeb 1. (pirmās) vietas ieguvēju kļūst biznesa prezentācija, kas saņēmusi vismazāko punktu skaitu. Secīgi no mazākā punktu skaita līdz lielākajam, dalībnieki ierindojas vietās no 2. (otrās) līdz 12 (divpadsmitajai). 12. vietu iegūst dalībnieks, kas saņēmis visaugstāko punktu skaitu. Žūrijas komisija papildus nosaka citu nomināciju, ja tādas ir, uzvarētājus.
	5. Ja vienādu punktu skaitu saņēmušas vairākas biznesa prezentācijas, uzvarētāju nosaka balsojot. Balsošanā visiem žūrijas komisijas locekļiem ir vienlīdzīgas balsis. Ja balsošanā radies vienāds žūrijas komisijas locekļu balsu sadalījums, izšķirošās balss tiesības ir žūrijas komisijas priekšsēdētājam.
	6. Žūrijas komisijas locekļi, kas tieši vai netieši ir saistīti ar Konkursa dalībnieku vai tā iesniegto un vērtējamo darbu, balsošanā nepiedalās.
3. **Vērtēšana**
	1. **Konkursa 1. kārtā iesniegto darbu jeb biznesa ideju pieteikumu vērtēšana**
		1. Konkursa 1. Kārtā iesniegto darbu vērtēšana noteikt pēc diviem kritērijiem:
			1. **Administratīvie kritēriji**
			2. Aizpildīti visi pieprasītie informācijas lauki;
			3. Biznesa ideja ir iesniegta valsts valodā;
			4. Biznesa ideja ir iesniegta datorrakstā, aizpildot Konkursa oficiālajā tīmekļa vietnē [www.idejukauss.lv](http://www.idejukauss.lv) pieejamo veidlapu un nosūtot uz e-pasta adresi idejukauss@liaa.gov.lv līdz 2020. gada 6. septembrim, plkst. 23.59;
			5. Dalībnieki var pievienot papildus vienu vai divas biznesa idejas vizualizācijas, kuru apjoms kopā nepārsniedz 4 (četrus) Mb. (Biznesa idejas vizualizācija ir attēls uz vienas lapas, nevis, piemēram, prezentācija vai buklets ar vairākām lapām);
			6. Biznesa idejai jāatbilst konkursa mērķim.
			7. **Kvalitatīvie kritēriji**

*Biznesa ideja*

1. Vai biznesa ideja ir skaidri aprakstīta?
2. Vai produkts/pakalpojums ir inovatīvs?

*Tirgus*

1. Vai ir skaidri un argumentēti aprakstīts klients?
2. Vai ir skaidri un pamatoti aprakstīta konkurence?

*Biznesa idejas izaugsme*

1. Vai ir pamatota produkta/pakalpojuma cena?
2. Vai ir skaidrs un pamatots peļņas gūšanas mehānisms?
3. Vai ir pamatoti aprakstīts biznesa izaugsmes potenciāls?
	* 1. Sākotnēji tiek pārbaudīta biznesa idejas atbilstība administratīvajiem kritērijiem.
		2. Ja biznesa ideja neatbilst vienam vai vairākiem administratīviem kritērijiem, tad biznesa ideja netiek vērtēta un tiek izslēgta no turpmākas dalības Konkursā;
		3. Ja biznesa ideja neatbilst vienam vai vairākiem kvalitatīviem kritērijiem, tad biznesa ideja tiek izslēgta no tālākas dalības Konkursā;
		4. Katru biznesa ideju vērtē 2 (divi) Vērtēšanas komisijas locekļi;
		5. Biznesa idejas vērtējums katram dalībniekam tiek nosūtīts uz viņa norādīto e-pasta adresi.
		6. Biznesa ideja tiek virzīta Konkursa 2. kārtai, ja to akceptējuši abi Vērtēšanas komisijas locekļi;
		7. Strīdus gadījumā, ja abu Vērtēšanas komisijas locekļu vērtējumi atšķiras, Organizators biznesa idejas vērtēšanā var piesaistīt vēl trešo Vērtēšanas komisijas locekli, kura vērtējums ir izšķirošais.
	1. **Konkursa 2. kārtā iesniegto darbu jeb biznesa ideju prezentāciju vērtēšana**
		1. Konkursa 2. kārtā iesniegto darbu vērtēšana noteikt pēc diviem kritērijiem:
			1. Administratīvie kritēriji;
			2. Kvalitatīvie kritēriji.
		2. Konkursa 2. kārtas **administratīvie kritēriji**:
			1. Biznesa prezentācija ir iesniegta valsts valodā;
			2. Biznesa prezentācija ir sagatavota un iesniegta, ievērojot Organizatora nosūtītos prezentācijas sagatavošanas noteikumus;
			3. Biznesa prezentācijas ilgums nepārsniedz noteikumos noteikto laiku (netiek skaitīts atbilžu/jautājumu ilgums pēc prezentācijas).
		3. Ja biznesa prezentācija neatbilst vienam vai vairākiem administratīviem kritērijiem, tad biznesa prezentācija netiek vērtēta un tiek izslēgta no turpmākas dalības Konkursā;
		4. Konkursa 2. kārtā par iesniegto biznesa prezentāciju, vērtējot pēc kvalitatīvajiem kritērijiem, iespējams saņemt 60 punktus.
		5. Konkursa 2. kārtas **kvalitatīvie kritēriji** un iespējamais maksimālais punktu skaits, ko iespējams saņemt par attiecīgo kritēriju:

|  |  |  |
| --- | --- | --- |
| **Kvalitatīvie kritēriji** | **Pieļaujamās vērības** | **Piešķirto punktu skaits** |
| 1.Biznesa idejas unikalitāte, inovācija | 1-10 |  |
| 2. Biznesa idejas aktualitāte, lietderība | 1-10 |  |
| 3.Finanšu aprēķins idejas īstenošanai | 1-10 |  |
| 4.Eksporta potenciāls | 1-10 |  |
| 5. Komanda un kompetences īstenot biznesa ideju | 1-10 |  |
| 6.Idejas izklāsta skaidrība, kopējais prezentācijas noformējums | 1-10 |  |
|  | Kopā: |  |
| Rekomendācijas: |  |

* + 1. Katru iesniegto biznesa idejas prezentāciju vērtē ne mazāk kā 3 (trīs) Vērtēšanas komisijas locekļi klātienē;
		2. Pēc izvērtēšanas katrai biznesa idejas prezentācijai Vērtēšanas komisijas locekļi sagatavo individuālu vērtējuma pārskatu un rekomendācijas biznesa idejas pilnveidošanai.
		3. Katram Konkursa 2.kārtas dalībniekam uz viņa norādīto e-pasta adresi tiek nosūtīta informācija par Konkursa 2.kārtas rezultātu, kā arī Vērtēšanas komisijas locekļu rekomendācijas biznesa idejas attīstībai, ja tādas būs sniegtas.
		4. 12 labāko biznesa idejas prezentāciju autori, kuri saņēmuši vislielāko punktu skaitu, tiek izvirzīti konkursa finālam, kur savas biznesa prezentācijas sniedz Žūrijas komisijai.
1. **Konkursa darbu iesniegšana**
	1. Viens autors vai autoru grupa var iesniegt vairāk kā vienu biznesa ideju.
	2. Biznesa idejas apraksts un biznesa prezentācijas jāiesniedz elektroniski nosūtot uz Konkursa Organizatora e-pastu idejukauss@liaa.gov.lv.
	3. Biznesa ideju Konkursa 1. kārtā iesniedz līdz **2020. gada 6. septembrim plkst. 23.59.**
	4. Biznesa idejas prezentāciju Konkursa 2. kārtā iesniedz līdz **2020. gada 10. novembrim plkst. 23.59.**
	5. Jautājumus par biznesa ideju un biznesa idejas prezentāciju sagatavošanu var sūtīt pa e-pastu ne vēlāk kā 2 dienas pirms darbu iesniegšanas termiņa uz e-pasta adresi idejukauss@liaa.gov.lv.
2. **Nominācijas, godalgas un balvas**
	1. Konkursa uzvarētāji un balvu ieguvēji tiek apbalvoti ar diplomiem un balvām no Konkursa partneriem.
	2. Konkursa noslēgumā piedalās 12 labāko biznesa ideju prezentāciju autori, no kuriem uzvarētājiem tiek piešķirtas naudas balvas:

1. vieta – 7 000 EUR;

2. vieta – 5 000 EUR;

3. vieta – 3 000 EUR.

* 1. Konkursā „Ideju kauss 2020” var tikt izvirzītas nominācijas, par kurām tiks publiski paziņots Konkursa gaitā.
	2. Konkursa partneri var izvirzīt papildu nominācijas un piešķirt balvas, kas nepārsniedz Konkursa 1., 2. un 3. vietas naudas balvu apmēru.
	3. Konkursa "Ideju kauss 2020" Balvu fonds tiek nodrošināts no LIAA un Eiropas Reģionālās attīstības fonda piešķirtajiem finanšu līdzekļiem.
	4. Naudas balva tiek izmaksāta idejas autoram/iesniedzējam. Konkursa Organizators nav atbildīgs par komandas dalībnieku ieguldījuma noteikšanu un balvas sadali gadījumā, ja Konkursā piedalās personu grupa.
	5. Naudas balvu saņēmēji veic nodokļu nomaksu saskaņā ar Latvijas Republikā spēkā esošajiem normatīvajiem aktiem.
1. **Pārējie noteikumi**
	1. Konkursam iesniegtie darbi pēc konkursa noslēguma paliek pasākuma rīkotāju rīcībā un konkursa dalībniekam netiek atdoti. Konkursa rīkotājs var tos izmantot saskaņā ar Latvijas Republikas likumdošanu. Trešās personas var saņemt informāciju par darbiem tikai gadījumā, ja tas saskaņots ar darbu autoriem.
	2. Nosūtot Konkursa darbus (Konkursa 1. kārtā biznesa idejas aprakts, Konkursa 2. kārtā un finālā biznesa idejas prezentācija) uz Organizatora e-pastu idejukauss@liaa.gov.lv, Dalībnieks apliecina savu piekrišanu Konkursa darbu nodošanai Konkursa vērtēšanas komisijai un žūrijas komisijai.
	3. Lai sekmētu Konkursa atpazīstamību un popularitāti, Konkursa Organizatoram ir tiesības pēc saviem ieskatiem izmantot konkursa gaitā iegūtos materiālus (biznesa idejas apraksts publiskojams tikai gadījumos, kad tas saskaņots ar idejas autoru), tajā skaitā tos publicēt, ievietot internetā, pavairot un tml.
2. **Grozījumu veikšana**
	1. Saskaņā ar Konkursa Organizatora lēmumu šajā Nolikumā var tikt veikti grozījumi. Visi veiktie grozījumi tiek publicēti konkursa oficiālajā tīmekļa vietnē [www.idejukauss.lv](http://www.idejukauss.lv).